פיניאס ופרב

| --- | --- |

לוגו הסדרה בישראל
 שיר הנושא:  "Today Is Gonna Be a Great Day", המבוצע על ידי הלהקה Bowling for Soup
 סוגה:  אנימציה לילדים
 יוצרים:  דן פוונמיר וג'ף "סוומפי" מארש
 מדבבים:  וינסנט מרטלה, תומאס סאנגסטר, אשלי טיסדייל, די בראדלי בייקר, אליסון סטונר, מיטשל מוסו, קלי הו, קרולינה רהה, ריצ'רד אובריין
 מדבבים בעברית:  עדי קוזלובסקי, הדר שחף, יעל בן ארי, מיכל מוכתר, יעל טל, ענת ארליך, מיכל רשף, גלעד קלטר, גילן שחף, מולי שולמן, יורם יוספסברג, אופיר צמח, גיא רושיניאק
 פסקול:  Phineas and Ferb – Songs from the Hit Disney TV Series 
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מקום התרחשות:  Danville, Gimmelshtump, כדור הארץ, חלל, Drusselstein 
 מספר עונות:  4
 מספר פרקים:  141
 תוכנית המשך:  גרטל והאוגר, חוקי המרפי של מיילו
 הפקה
 מפיק:  ג'ף "סוומפי" מארש 
 חברת הפקה:  Disney Television Animation
 הפצה:  Disney–ABC Domestic Television, נטפליקס, דיסני+ 
 מוזיקה:  דני ג'ייקוב 
 אורך פרק:  כ-22 דקות
 שידור
 רשת שידור:  ערוץ דיסני דיסני XD דיסני+
 רשת שידור בישראל:  ג'טיקס ערוץ דיסני ישראל דיסני+
 תקופת שידור מקורית:  17 באוגוסט 2007 – הווה
 תקופת שידור בישראל:  1 בפברואר 2008 – הווה
 קישורים חיצוניים
 אתר רשמי
 דף התוכנית ב-IMDb
 
פינאס ופרב (באנגלית: Phineas and Ferb) היא סדרת טלוויזיה קומית מונפשת אמריקאית לילדים. את הסדרה הפיקה חברת וולט דיסני והיא משודרת בערוצי דיסני ברחבי העולם. בארצות הברית הסדרה החלה את שידורי ב-17 באוגוסט 2007, ובשאר העולם ב-1 בפברואר 2008.
רוב פרקי הסדרה עוקבים אחר תבנית קבועה: צמד האחים החורגים פיניאס ופרב בונים או עושים משהו יוצא מגדר הרגיל, מה שגורם לאחותם הגדולה לרצות "לכסח אותם", דבר בו היא נכשלת בכל פרק. במקביל, פלטיפוס המחמד שלהם מנהל חיים כפולים כסוכן חשאי (כפרודיה לג'יימס בונד) ונלחם בתוכניות הזדוניות של ד"ר דופנשמירץ.
הסדרה ידועה גם בזכות שיריה; כמעט לכל פרק יש שיר אחד לפחות. הסדרה כוללת מגוון רחב של סגנונות מוזיקליים, ביניהם מוזיקה פסיכדלית, מטאל כבד, מוזיקה הודית והיפ-הופ. השירים "Today is Gonna Be a Great Day",‏ "I Ain't Got Rhythm", ‏"Come Home Perry" ו-"Such a Beautiful Day" זיכו את הסדרה בארבע מועמדויות לפרס אמי.
יוצרי הסדרה, דן פוונמיר וג'ף "סוומפי" מארש, תכננו את הסדרה כאשר עבדו יחדיו בערוץ ניקלודאון על הסדרה "החיים המודרניים של רוקו". בנוסף לכך, הם מדבבים שתיים מהדמויות בסדרה: ד"ר דופנשמירץ ומייג'ור מונוגרם. הרעיון ליצירת הסדרה עלה לאחר שפוונמיר צייר ילד משולש - ההשראה של דמותו של פיניאס. לאחר מכן, פוונמיר ומארש יצרו יחדיו את הסדרה והעלו אותה לאינטרנט, שש עשרה שנים לפני ששודרה לראשונה בערוץ דיסני.[דרוש מקור]
בישראל שודרה העונה הראשונה והשנייה (למעט פרק חג המולד הראשון של הסדרה) בעברית. שידורי הסדרה בישראל באנגלית לא נחלו להצלחה רבה ותמו שידוריהם עם פתיחת ערוץ דיסני הישראלי, אף על פי שמדי פעם משודרים פרקים באנגלית בשעות הערב המאוחרות. ב-1 בספטמבר 2011 החלו שידורי העונה השלישית בערוץ דיסני הישראלי, שנחל הצלחה גם בקרב מבוגרים.[דרוש מקור]
ביולי 2015 פורסם בערוץ דיסני ישראל על כך שבאוגוסט יצוין חודש מיוחד לסדרה. הפרק האחרון של הסדרה שודר ב-31 באוגוסט 2015. לכבוד הפרק האחרון, אולפני אלרום החליפו את המדבבת הישנה של קנדיס פלין בעברית, עדי קוזלובסקי, לצורכי סגירת מעגל ודיבוב השירים בתפקיד המקהלה והשירה של קנדיס.
כמו כן פרק ספיישל בשם "Phineas and Ferb: The O.W.C.A Files" שודר ב-9 בנובמבר 2015, בישראל הספיישל נקרא: "פיניאס ופרב: התיקים הסודיים של אלרת"מ" והוא שודר ב-13 במרץ 2016.
ב-13 בינואר 2023, דיסני+ חידשו את הסדרה לעוד שתי עונות, הכוללות 20 פרקים כל אחת עם העונה הראשונה שהייתה אמורה להיות משודרת בסוף 2024, אבל נדחתה לתחילת 2025. כמה ימים לאחר מכן, הוכרז שהסדרה תשודר לראשונה בערוץ דיסני ואז מאוחר יותר בדיסני+. נחשף שבעונות החדשות חלק מהפרקים יספרו על חייהם כבוגרים. ב-6 בפברואר 2025, היוצרים הודיעו שהעונה החמישית צפויה לצאת בקיץ 2025.